Кардинале Клаудия
Кардинале Клаудия (өз аты-жөнү Клод Жозефин Розе) (15. 4. 1939-жылы туулган, Тунис) – италиялык киноактриса. Тунисте 18 жашында улуттук сулуулар конкурсунда жеңишке жетишип, 1957-жылы үй-бүлөсү менен Италияга келген. 1957–58-жылдары Римдеги эксперименттик киноборбордо окуган. Кинодо 1957жылдан («Алтын чынжырлар», Франция). Режиссёр М. Болоньинин «Сулуу эркек», (Франция, 1960) жана «Ла Виачча» фильми актрисага чоң ийгилик алып келген. Анын Чыгармачылыгында Л. Висконтинин «Рококо жана анын бир туугандары» (1960), «Кабылан» (1962), «Чоң Жетигендин тумандуу жылдыздары» (1965), «Интерьердеги үй-бүлөлүк портрет» (1974) жана режиссёр Ф. Феллининин «Сегиз жарым» (1963) фильмдериндеги ролдору көрүнүктүү орунду ээлеген. 1969-жылы советтик-италиялык «Кызыл чатыр» (режиссёр М. К. Калатозов) фильмине тартылган. П. Скуитьеринин «Темир префект» (1977), «Корлеоне» жана «Курал» (1979), «Кларетта» фильмдеринде жөнөкөй италиялык аялдын образын чебер ачып берген. 1990–2000-жылдары Парижде жашап, киного («Алардын аты-жөнү... каракчылар», «Анда эмесе... мырзалар жана айымдар жана башка», «Жарым күндүк жин») жана телесериалдарга тартылууда («Ностромо», «Оттуу чөл» жана башка).
Инсандар

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9